Socialdemokratiet kommer til at stemme for regeringens kommende lovforslag til et burkaforbud. Det bekræfter partiets socialordfører Pernille Rosenkrantz-Theil i en sms til Politiken.

»Selvfølgelig stemmer vi for et burkaforbud. Det var os, der foreslog det til åbningsdebatten (i Folketinget, red.). Men vi vil se nærmere på det konkrete forslag, de har fremsat. Nu er vi pludselig de afgørende mandater, og så vil vi selvfølgelig have indflydelse på indholdet«, skriver hun.

Meldingen fra Pernille Rosenkrantz-Theils kommer, efter at hendes partifælle retsordfører Trine Bramsen tidligere har sagt, at det ikke var sikkert, at Socialdemokratiet ville stemme for lovforslaget.